ভাবতেই অবাক লাগে পঁচানব্বই ভাগ মুসলমানের দেশের শিক্ষাব্যবস্থার কলকাঠি যেমন ইচ্ছা তেমনভাবে নড়া চড়া করছেন সেক্যুলার ব্যক্তিবর্গ। যারা জীবনের প্রতিটি ক্ষেত্রে সেক্যুলার চিন্তা-চেতনাকে প্রতিষ্ঠা করার জন্য প্রয়াস চালিয়ে যাচ্ছেন। শিক্ষানীতি প্রণয়ন কমিটিতে যে সকল ব্যক্তির নাম উল্লেখ আছে তারা জাতির সর্বস্তরের গণমানুষের প্রতিনিধিত্ব করেন বলে মনে হয় না। ফলে শিক্ষানীতিতে তাদের চিন্তা-চেতনার যে প্রতিফলন ঘটেছে পুরো জাতির কাছে তা গ্রহণযোগ্য নয়। এদের প্রায় সবাই একটি নির্দিষ্ট রাজনৈতিক ও আদর্শিক মতাদর্শের লালনকারী। এদের কেউ কেউ নাস্তিক বলেও দেশে ব্যাপক সুনাম রয়েছে! সোজা কথায় ধর্মনিরপেক্ষ চিন্তা-চেতনায় বিশ্বাসী এসব মানুষ শিক্ষানীতি প্রণয়নে সংখ্যাগরিষ্ঠ মুসলিম ধর্মাবলম্বী ও অন্যান্য ধর্মের মানুষের বিশ্বাসকে গুরুত্ব দিয়ে শিক্ষানীতি প্রণয়ন করেননি।